Z Á P I S N I C A

Zo zasadnutia Rady starostov pri Spoločnom obecnom úrade obcí okresu Bardejov, ktoré sa uskutočnilo v **utorok 18.09.2020** o 10.00 hod. v zasadačke Obecného úradu Zborov.

Program:

1. Otvorenie
2. Počítačová sieť na spoločnom obecnom úrade
3. Nákup stoličiek
4. Informácia o zamestnancoch na SOÚ
5. Školský úrad
6. Rôzne
7. Diskusia
8. Záver

Prítomná štatutárka SÚO:

Mgr. Zuzana Germanová – Obec Richvald,

Prítomní členovia Rady starostov:

1. Ing. Marcel Kaščák – Obec Nižná Voľa,
2. Mgr. Hedviga Billá – Obec Stuľany,
3. Ing. František Oláh – Obec Hažlín,
4. Jozef Gmiterko – Obec Becherov,
5. Mgr. Ján Cundra – Obec Nižná Polianka,
6. Ing. Ondrej Ševcov – Obec Gerlachov

Neprítomní členovia Rady:

Ing. Ján Bijalko – Obec Snakov

Andrej Buvalič – Obec Šarišské Čierne,

Ing. Jozef Pavličko – Obec Bogliarka

MVDr. Ján Novotný- Obec Abrahámovce,

Ján Kuziak- Obec Marhaň

**K bodu 1:**

Štatutárka Spoločného obecného úradu obcí okresu Bardejov Mgr. Zuzana Germanová zvolala 4. zasadnutie Rady starostov v roku 2020 a otvorila ho privítaním prítomných členov. V tomto bode členovia Rady starostov **schválili** program dnešného rokovania všetkými prítomnými. Zapisovateľkou zápisnice z dnešného stretnutia je štatutárka Mgr. Zuzana Germanová.

**Uznesenie RS č. 15/2020**

Hlasovanie za program: ZA: 6 Proti: 0 Zdržalo sa: 0

**K bodu 2.**

Štatutárka SOÚ informovala prítomných o problémoch s počítačovou sieťou a internetom na pracovisku SOÚ. Sieť nie je urobená odborne a je zastaralá, čo značne sťažuje prácu na počítačoch. Starosta obce Becherov J. Gmiterko dal spracovať cenovú ponuku firme Focus, s.r.o. Bardejov na novú počítačovú sieť. Predbežná cena nového systému bola vyčíslená na 2 500,00 €. Členovia Rady starostov **schválili** prerábku počítačovej siete na pracovisku SOÚ firmou Focus, s.r.o. Bardejov a finančné prostriedky na túto akciu podľa cenovej ponuky.

**Uznesenie RS č. 16/2020**

Hlasovanie za program: ZA: 6 Proti: 0 Zdržalo sa: 0

**K bodu 3.**

Štatutárka SOÚ prítomných informovala o potrebe zakúpenia stoličiek pre pracovníkov SOÚ. Niektorí majú stoličky vlastné, niektorí polámané. Členovia Rady starostov **schválili** nákup kancelárskych stoličiek a finančné prostriedky na tento nákup podľa potreby.

**Uznesenie RS č. 17/2020**

Hlasovanie za program: ZA: 6 Proti: 0 Zdržalo sa: 0

**K bodu 4.**

Štatutárka SOÚ prítomných informovala, že pracovníčka SOÚ Marcela Tipulová bude z dôvodu choroby práceneschopná minimálne do konca tohto kalendárneho roka. Jej obce boli rozdelené medzi ostatné pracovníčky tak, aby mal každý približne rovnaký počet účtovných pohybov. Rada starostov **berie na vedomie** práceneschopnosť menovanej a rozdelenie jej agendy medzi ostatné pracovníčky.

**Uznesenie RS č. 18/2020**

Hlasovanie za program: ZA: 6 Proti: 0 Zdržalo sa: 0

**K bodu 5.**

Štatutárka SOÚ informovala prítomných o prechode školského úradu z obce Sveržov na obec Richvald. Podľa dostupných informácií má štát záujem, aby sa školské úrady vrátili pod správu okresných úradov v sídle kraja. Prechod zo Sveržova na Richvald sa nedá urobiť delimitáciou. Musíme zrušiť Školský úrad Sveržov a požiadať o zriadenie Školského úradu Richvald. Je veľká pravdepodobnosť, že na zriadenie nedostaneme povolenie. Po diskusii o rôznych scenároch riešenia tohto problému členovia rady starostov **schválili** ponechanie školského úradu pod obcou Sveržov.

**Uznesenie RS č. 19/2020**

Hlasovanie za program: ZA: 6 Proti: 0 Zdržalo sa: 0

**K bodu 6.**

V rôznom sa opýtal starosta obce Hažlín František Oláh štatutárky o plánovanom školení pre pracovníkov OÚ a starostov na úseku stavebného úradu. Štatutárka prítomným vysvetlila, že odporučenie hygieny je nestretávať sa. Hlavne by sa nemali stretávať starostovia, keďže sa stretávajú s množstvom ľudí.

Mgr. Zuzana Germanová po prerokovaní všetkých bodov dnešného programu poďakovala prítomným za účasť na dnešnom 4. pracovnom stretnutí Rady starostov pri SÚO obcí okresu Bardejov v tomto roku.

Zápisnicu zostavila:

Jozef Gmiterko- starosta obce Becherov

Overovateľ zápisnice:

Mgr. Ján Cundra – starosta obce Nižná Polianka